બનાવની વિગત એવી છેકે, શ્રીહરિ પુરુષોતમ વિનોદ અને તેમના પત્ની સ્નેહાએ એક દીકરી દત્તક લીધી હતી, જે ધોરણ 10માં અભ્યાસ કરી રહી હતી અને નજીકની વૈષ્ણોદેવી સોસાયટીમાં રહેતા 21 વર્ષીય સપન પુરાણીના પ્રેમમાં હતી. જોકે પાલક દંપતીને આ સંબંધ પસંદ નહોતો અને તેમણે દીકરીને યુવકથી દૂર રહેવા અનેકવાર કહ્યું હતું. જોકે આ કિશોરીને તે મંજૂર નહોતું, પોતાના પાલક માતા-પિતાની અંગત જીવનમાં દખલગીરીથી નારાજ કિશોરી અને પ્રેમી સપને તેમની હત્યા કરવાનો કારસો રચ્યો હતો. ગત 3 ઑગસ્ટના રોજ કિશોરીએ પોતાના પાલક માતા-પિતાના જમવામાં ઘેનની ગોળીઓ ભેળવી દીધી હતી.